[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 23.12.2008

COM(2008) 879 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΑΝΑΠΤΥΞΗ ΚΑΙ ΕΔΡΑΙΩΣΗ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ: ΕΦΑΡΜΟΓΗ ΤΩΝ ΜΕΤΡΩΝ ΠΟΥ ΠΡΟΒΛΕΠΟΝΤΑΙ ΓΙΑ ΤΟ 2008

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΑΝΑΠΤΥΞΗ ΚΑΙ ΕΔΡΑΙΩΣΗ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ:ΕΦΑΡΜΟΓΗ ΤΩΝ ΜΕΤΡΩΝ ΠΟΥ ΠΡΟΒΛΕΠΟΝΤΑΙ ΓΙΑ ΤΟ 2008

1. ΕΙΣΑΓΩΓΗ

Με την ανακοίνωσή της για την ανάπτυξη και την εδραίωση της εξωτερικής υπηρεσίας το 2007-2008, η οποία εγκρίθηκε στις 10 Μαΐου 2007[1], η Επιτροπή αποφάσισε να ιδρύσει το 2007 αντιπροσωπείες στο Αζερμπαϊτζάν, το Μαυροβούνιο, το Ανατολικό Τιμόρ και στην Ευρωπαϊκή Ένωση, να ανοίξει γραφεία σε χώρες που καλύπτονται ήδη από αντιπροσωπείες (Ζούμπα και Αστάνα) καθώς και να προβεί στην αναβάθμιση δύο υφιστάμενων περιφερειακών αντιπροσωπειών, στην Αρμενία και στο Πράσινο Ακρωτήρι. Όλες αυτές οι ενέργειες έχουν πραγματοποιηθεί.

Η ανακοίνωση της 10ης Μαΐου 2007 προέβλεπε επίσης την εκτέλεση μιας σειράς ενεργειών το 2008, σε συνάρτηση με τους διαθέσιμους πόρους: την ίδρυση μόνιμης αντιπροσωπείας στο Συμβούλιο της Ευρώπης, στο Στρασβούργο και μιας αντιπροσωπείας στο Ουζμπεκιστάν καθώς και τη μετατροπή των περιφερειακών αντιπροσωπειών στο Κιργιζιστάν, το Τατζικιστάν, το Νεπάλ, το Τόγκο, τη Λιβερία, το Τζιμπουτί και την Υεμένη σε κανονικές αντιπροσωπείες.

Λαμβανομένων υπόψη των χορηγήσεων του προϋπολογισμού 2008 για την εξωτερική υπηρεσία και της έγκρισης, τον περασμένο Ιούνιο, ενός σχεδίου αναδιάταξης 96 θέσεων εντός της εξωτερικής υπηρεσίας, η εφαρμογή του οποίου πραγματοποιείται τώρα, είναι πλέον δυνατό να εκτελεσθούν οι προγραμματισθείσες ενέργειες.

Εξάλλου, προτείνεται η βελτίωση της διοικητικής πλαισίωσης των τόπων διορισμού στους οποίους απαιτείται μακροπρόθεσμη παρουσία της Επιτροπής, χωριστή από τις αντιπροσωπείες, για να διασφαλιστεί η παρακολούθηση των δραστηριοτήτων της. Στο πλαίσιο αυτό, προτείνεται να δημιουργηθούν οι ακόλουθοι νέοι τόποι διορισμού: Μπελίζ, Κομόρες, Κονγκό (Γκόμα), Μογγολία, Μιανμάρ/Βιρμανία, Παναμά, Σαμόα.

2. ΑΝΑΠΤΥΞΗ ΤΟΥ ΔΙΚΤΥΟΥ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ

2. 1. Ίδρυση αντιπροσωπειών

Επιβεβαιώθηκε, βάσει των πόρων που είναι διαθέσιμοι σήμερα ή αναμένεται να διατεθούν το 2009, η ίδρυση δύο νέων αντιπροσωπειών: πρόκειται, αφενός, για την ίδρυση αντιπροσωπείας στο Ουζμπεκιστάν και, αφετέρου, για την ίδρυση αντιπροσωπείας στο Συμβούλιο της Ευρώπης, στο Στρασβούργο. Οι ενέργειες αυτές είχαν ήδη προβλεφθεί στην ανακοίνωση της Επιτροπής της 6ης Ιουνίου 2005 αλλά δεν μπόρεσαν να υλοποιηθούν μέχρι σήμερα, λόγω έλλειψης πόρων.

Η ίδρυση αντιπροσωπείας στο Ουζμπεκιστάν εγγράφεται στο πλαίσιο της αυξανόμενης σημασίας των συμφερόντων της Ευρωπαϊκής Ένωσης στην Κεντρική Ασία. Το Ουζμπεκιστάν, το οποίο βρίσκεται στην καρδιά της περιοχής αυτής, είναι μία από τις σημαντικότερες χώρες, ιδίως λόγω του πληθυσμού της. Η ενίσχυση των σχέσεων μεταξύ της Ευρωπαϊκής Ένωσης και του Ουζμπεκιστάν σηματοδοτείται με θετικές ενέργειες εκ μέρους των αρχών του Ουζμπεκιστάν, μεταξύ άλλων και στον τομέα των δικαιωμάτων του ανθρώπου. Η παρουσία της Επιτροπής επιτόπου θα ενθαρρύνει τη συνέχιση της προόδου που σημειώθηκε και θα επέτρεπε συγχρόνως να ληφθούν καλύτερα υπόψη τα συμφέροντα της Ευρωπαϊκής Ένωσης.

Όσον αφορά το Συμβούλιο της Ευρώπης , πρόκειται καταρχήν για τις συνέπειες της σύσφιξης των δεσμών μεταξύ της Ευρωπαϊκής Ένωσης και του Συμβουλίου της Ευρώπης. Παρατηρείται ότι αυξάνεται ο αριθμός των ευαίσθητων φακέλων, που περιέχουν στοιχεία που εμπίπτουν στην αρμοδιότητα και των δύο συστημάτων και που απαιτούν συνεχή δράση. Εξάλλου, το Συμβούλιο της Ευρώπης είναι ένας θεσμός όπου εγκαθιδρύονται σχέσεις με την Ομοσπονδία της Ρωσίας, τις βαλκανικές χώρες ή με τις χώρες της γειτονικής περιοχής. Πρέπει επίσης να ληφθεί υπόψη η νέα πραγματικότητα των στενότερων επίσημων σχέσεων μεταξύ της Ευρωπαϊκής Ένωσης και του Συμβουλίου της Ευρώπης, που συμφωνήθηκαν σε πολιτικό επίπεδο με την υπογραφή, το Μάιο 2007, ενός μνημονίου συμφωνίας που καθορίζει «ένα νέο πλαίσιο για την ενίσχυση της συνεργασίας και του πολιτικού διαλόγου».

Μόλις ληφθεί η απόφαση και μετά την υπογραφή των απαιτούμενων συμφωνιών για την ίδρυση, οι υπηρεσίες της Επιτροπής θα θέσουν σε εφαρμογή αυτά τα μέτρα το ταχύτερο δυνατό.

2. 2. Μετατροπή περιφερειακών αντιπροσωπειών

Προτείνεται να μετατραπούν οι περιφερειακές αντιπροσωπείες στο Τζιμπουτί, στο Κιργιζιστάν, στη Λιβερία, στο Νεπάλ, στο Τατζικιστάν, στο Τόγκο και στην Υεμένη σε κανονικές αντιπροσωπείες.

Στην περίπτωση του Κιργιζιστάν και του Τατζικιστάν , η μετατροπή των περιφερειακών αντιπροσωπειών πρέπει να συσχετιστεί με τις δεσμεύσεις της Ευρωπαϊκής Ένωσης, τις οποίες εξήγγειλε στη στρατηγική για μία νέα εταιρική σχέση μεταξύ της Ευρωπαϊκής Ένωσης και της Κεντρικής Ασίας, η οποία εγκρίθηκε από το Συμβούλιο τον Ιούνιο του 2007.

Η αλλαγή του καθεστώτος της περιφερειακής αντιπροσωπείας στο Τζιμπουτί εγγράφεται στο πλαίσιο της νέας στρατηγικής της Επιτροπής στο Κέρας της Αφρικής. Απορρέει από την ανάγκη σύσφιξης των δεσμών με ένα σταθερό συνομιλητή στην περιοχή, ο οποίος κατέχει στρατηγική θέση, στο σταυροδρόμι διαφόρων οικονομικών, πολιτιστικών και θρησκευτικών επιρροών και ο οποίος μπορεί να εξασφαλίσει ανοίγματα και διάλογο με όλες τις δυνάμεις της περιοχής.

Όσον αφορά τη Λιβερία , εκτός από το γεγονός ότι θα αποκαταστήσει την κατάσταση που υπήρχε πριν από το ξέσπασμα του εμφυλίου πολέμου, η σχεδόν μοναδική παρουσία της Επιτροπής σημαίνει ότι θα αντιπροσωπεύει επιτόπου την Ευρωπαϊκή Ένωση, η οποία είναι ο δεύτερος χορηγός βοήθειας μετά τις Ηνωμένες Πολιτείες. Η ενισχυμένη παρουσία της Επιτροπής είναι επίσης απαραίτητη, λόγω των δεσμεύσεων που ανέλαβε έναντι των αρχών της Λιβερίας, της σημασίας του προς διαχείριση συνόλου της βοήθειας και της ανάγκης να εξασφαλιστεί η πολιτική προβολή σε αυτή τη χώρα, η οποία κατέχει σημαντική θέση στα μέσα ενημέρωσης στην αφρικανική ήπειρο.

Η πρόταση να μετατραπεί η περιφερειακή αντιπροσωπεία στο Νεπάλ , η οποία σήμερα είναι προσαρτημένη στην αντιπροσωπεία στο Νέο Δελχί, πρέπει να συσχετιστεί με τη διαδικασία ειρήνευσης που είναι εν εξελίξει στη χώρα. Η διαδικασία αυτή έχει σημαντικές συνέπειες στις πολιτικές σχέσεις μεταξύ του Νεπάλ και της Ευρωπαϊκής Ένωσης, καθώς και στη δράση της Επιτροπής στους τομείς της συνεργασίας για την ανάπτυξη και της ανθρωπιστικής βοήθειας.

Εκτός από τα στοιχεία που απορρέουν από την επανέναρξη της συνεργασίας με το Τόγκο, που αποτελεί συνέχεια της απόφασης του Συμβουλίου της 13ης Νοεμβρίου 2006, απαιτείται ενίσχυση της παρουσίας της Επιτροπής ιδίως στο πλαίσιο της εξομάλυνσης των σχέσεών μας με αυτή τη χώρα, μετά από 20 χρόνια κρίσης, και της παρακολούθησης της διαδικασίας εκδημοκρατισμού, των μεταρρυθμίσεων και της βελτίωσης της διακυβέρνησης που υποσχέθηκε η Ευρωπαϊκή Επιτροπή. Η Επιτροπή εμπλέκεται ενεργά σε αυτά τα θέματα και ο ρόλος της αντιπροσωπείας στο πλαίσιο της παρακολούθησης που έπεται του κλεισίματος του άρθρου 96 της συμφωνίας του Κοτονού μπορεί να ασκηθεί μόνο στο επίπεδο μιας κανονικής αντιπροσωπείας. Οι ενέργειες αυτές συμβάλλουν σημαντικά στην πολιτική σταθερότητα της περιοχής.

Η στενή σχέση με την Υεμένη στον τομέα της αναπτυξιακής βοήθειας και η συνεχής πολιτική στήριξης της Ένωσης, ιδίως στον τομέα της διακυβέρνησης και του εκδημοκρατισμού, αιτιολογούν την απόφαση να μετατραπεί η αντιπροσωπεία της Υεμένης σε κανονική αντιπροσωπεία. Λαμβανομένης υπόψη της σημασίας της σταθερότητας της Υεμένης για την ασφάλεια της περιοχής (Κόλπος και Κέρας της Αφρικής) και για την καταπολέμηση της τρομοκρατίας, η στήριξη της Ένωσης θα διατηρηθεί κατά τη διάρκεια των προσεχών ετών και η παρουσία της πρέπει να γίνει εντονότερη.

2. 3. Τόποι διορισμού διαφορετικοί από αυτούς των αντιπροσωπειών

Εκτός από τα γραφεία ECHO, των οποίων η διεύθυνση διασφαλίζεται από αυτή την ίδια Γενική Διεύθυνση, η πείρα δείχνει ότι πρέπει να ορισθούν τόποι διορισμοί διαφορετικοί από αυτοί των αντιπροσωπειών για να διευκολυνθούν οι δραστηριότητες της Επιτροπής, είτε στις χώρες όπου υπάρχει αντιπροσωπεία στην πρωτεύουσα, είτε στις χώρες όπου δεν υπάρχει ή δεν υπάρχει πλέον αντιπροσωπεία.

Η παρουσία ανθρώπινων πόρων και υποδομών της Επιτροπής σε αυτούς τους τόπους διορισμού πρέπει να πλαισιωθεί καλύτερα με προηγούμενη πολιτική απόφαση και να υπάρξει σαφής νομική βάση. Λαμβανομένου υπόψη του διαφορετικού πολιτικού πλαισίου στο οποίο μπορούν να εγγραφούν αυτές οι ενέργειες, προτείνεται να γίνει διάκριση μεταξύ, αφενός, της δημιουργίας νέων τόπων διορισμού στις χώρες όπου η Επιτροπή έχει ήδη μία αντιπροσωπεία και, αφετέρου, της δημιουργίας νέων τόπων διορισμού στις χώρες όπου η Επιτροπή δεν έχει αντιπροσωπεία. Και στις δύο περιπτώσεις, πρέπει να θεωρηθεί απαραίτητη προϋπόθεση η συμφωνία των ενδιαφερομένων χωρών και ο καθορισμός των λεπτομερειών «εγκατάστασης» της Επιτροπής σε αυτές τις χώρες, οι οποίες καθορίζονται με κοινή δήλωση/συμφωνία στην πρώτη περίπτωση και, στη δεύτερη περίπτωση με ad hoc ανταλλαγή επιστολών.

2.3.1. Νέοι τόποι διορισμού στις χώρες όπου υπάρχει αντιπροσωπεία

Προτείνεται να δημιουργηθεί ένας νέος τόπος διορισμού στη Γκόμα (Λαϊκή Δημοκρατία του Κονγκό) προσαρτημένος στην αντιπροσωπεία της Κινσάσα. Έτσι θα μπορέσει η Ευρωπαϊκή Ένωση να συνεχίσει να διαδραματίζει, υπό τις καλύτερες συνθήκες, τον αποφασιστικής σημασίας ρόλο της στη διαχείριση της κρίσης στην περιοχή των Μεγάλων Λιμνών και, ιδιαιτέρως, το ρόλο του διαμεσολαβητή και του παρατηρητή, στη διαδικασία της Γκόμα και του Ναϊρόμπι, αντιστοίχως. Η Επιτροπή θα συναντήσει έτσι τα άλλα μέρη της διεθνούς κοινότητας, ιδίως τη μόνιμη αντιπροσωπεία που διατηρεί το ΕΕΕΕ και οι αποστολές ΚΕΠΑΑ (EΥΡΟΠ/EUSEC) καθώς και ορισμένα κράτη μέλη που ακολούθησαν τη σύσταση της Ευρωπαϊκής Ένωσης να διασφαλίσουν μία παρουσία στη Γκόμα. Εκτός από την παρακολούθηση των πολιτικών διαδικασιών, η παρουσία της Επιτροπής στη Γκόμα θα διευκολύνει σε μεγάλο βαθμό τη διαχείριση των κοινοτικών προγραμμάτων στα ανατολικά της Λαϊκής Δημοκρατίας του Κονγκό.

Η συμφωνία που θα συναφθεί με τις αρχές του Κονγκό θα πρέπει να ότι το καθεστώς των προνομίων και των ασυλιών που περιλαμβάνονται στη συμφωνία ίδρυσης εφαρμόζεται και στα μέλη αυτού του γραφείου.

Το άνοιγμα αυτού του γραφείου δεν συνεπάγεται συμπληρωματικές συνολικές δαπάνες για την εξωτερική υπηρεσία: το άνοιγμα αυτό θα καλυφθεί από την ανακατανομή των υφισταμένων πόρων ή αυτών που ήδη προβλέπονται για το 2009.

2.3.2. Νέοι τόποι διορισμού στις χώρες στις οποίες δεν υπάρχει αντιπροσωπεία

Πρέπει να δημιουργηθεί σαφής νομική βάση για τη διατήρηση της δραστηριότητας των υπαλλήλων της Επιτροπής σε ορισμένες χώρες, ώστε να μπορούν οι υπάλληλοι που είναι επιφορτισμένοι με ειδικές αποστολές, οι οποίες συμφωνούνται μέσω ad hoc ανταλλαγής επιστολών με τις χώρες υποδοχής, να εκτελούν υπό τις καλύτερες δυνατές συνθήκες τις εν λόγω αποστολές διαμένοντας επιτόπου κατά τη διάρκεια της αποστολής τους. Αυτές οι ανταλλαγές επιστολών μεταξύ του αρμόδιου για τις εξωτερικές σχέσεις Επιτρόπου και των αρμοδίων αρχών της χώρας υποδοχής θα πρέπει να προβλέπουν το εφαρμοστέο καθεστώς ασυλιών.

Στο πλαίσιο αυτό προτείνεται να δημιουργηθεί ένας τόπος διορισμού στον Παναμά (χώρα στην οποία είναι διαπιστευμένος ο επικεφαλής της αντιπροσωπείας στη Νικαράγουα). Τον Απρίλιο του 2003 άνοιξε στον Παναμά ένα γραφείο συνδέσμου επιφορτισμένο με την παρακολούθηση των προγραμμάτων συνεργασίας. Το γραφείο αυτό είναι προσαρτημένο στην περιφερειακή αντιπροσωπεία στην Κόστα Ρίκα, η οποία με τη σειρά της εξαρτάται από την αντιπροσωπεία στη Νικαράγουα. Η διατήρηση του γραφείου αιτιολογείται από τη σημαντική αύξηση των ποσών της συνεργασίας που προβλέπονται για την περίοδο 2007-2013. Στην ίδια λογική, προτείνεται να δημιουργηθεί ένας τόπος διορισμού στη Σαμόα (χώρα στην οποία είναι διαπιστευμένος ο επικεφαλής της αντιπροσωπείας στο Φίτζι), για να διασφαλιστεί επιτόπου η κατάλληλη παρακολούθηση των προγραμμάτων μέσω του υφιστάμενου γραφείου.

Εξάλλου, μία σταθερή παρουσία στο Μπελίζ (χώρα στην οποία είναι διαπιστευμένος ο επικεφαλής της αντιπροσωπείας στηΤζαμάικα), στις Κομόρες (χώρα στην οποία είναι διαπιστευμένος ο επικεφαλής της αντιπροσωπείας στο Μαυρίκιο) και στο Μιανμάρ - Βιρμανία (χώρα στην οποία είναι διαπιστευμένος ο επικεφαλής της αντιπροσωπείας στην Ταϊλάνδη) μπορεί να αποβεί αναγκαία βραχυπρόθεσμα για να διασφαλιστεί η αποτελεσματικότητα της διαχείρισης της βοήθειας καθώς και στενότερη παρακολούθηση της πολιτικής κατάστασης.

Προς το παρόν, η παρακολούθηση των προγραμμάτων σε αυτές τις χώρες πρέπει να διασφαλίζεται από αποστολές υπαλλήλων με βάση τις αρμόδιες αντιπροσωπείες. Πρόκειται είτε για αποστολές μακράς διαρκείας, είτε για πολύ συχνές και σύντομες αποστολές, πράγμα το οποίο αποδεικνύεται ακατάλληλο για το έργο που πρέπει να εκτελεστεί και ενίοτε δύσκολο να διοργανωθεί. Η μη μόνιμη παρουσία αποτελεί παράγοντα καθυστέρησης, όσον αφορά την εφαρμογή, ιδίως όταν απαιτούνται εκ των υστέρων έλεγχοι, και αυξάνει τους κινδύνους που συνδέονται με την έλλειψη ικανοτήτων των διοικήσεων των δικαιούχων χωρών, όταν αυτές συμμετέχουν στην επιχειρησιακή και οικονομική διαχείριση των κοινοτικών πόρων Προτείνεται να εγκριθεί αμέσως η ίδρυση νέων τόπων διορισμού σε αυτές τις χώρες. Το μέτρο αυτό θα εφαρμοστεί μόλις καταστεί δυνατή η ανακατανομή των υφιστάμενων πόρων.

Επίσης, προτείνεται να εγκριθεί, βάσει των υφιστάμενων πόρων, η δημιουργία ενός νέου τόπου διορισμού στη Μογγολία (χώρα στην οποία είναι διαπιστευμένος ο επικεφαλής της αντιπροσωπείας στην Κίνα) για να βελτιωθεί η παρακολούθηση των προγραμμάτων σε τοπικό επίπεδο, λαμβανομένων ιδίως υπόψη των δυσκολιών πρόσβασης. Η παρακολούθηση αυτή διασφαλιζόταν μέχρι το Σεπτέμβριο του 2004 από το «γραφείο TACIS». Από τη μεταφορά των δράσεων στη Μογγολία του προγράμματος TACIS προς το ALA, το γραφείο έκλεισε και η παρακολούθηση αυτών των δράσεων διασφαλίζεται από σύμβαση παροχής υπηρεσίας.

3. ΟΙ ΑΝΘΡΩΠΙΝΟΙ ΚΑΙ ΔΗΜΟΣΙΟΝΟΜΙΚΟΙ ΠΟΡΟΙ

Η διευθύνουσα επιτροπή της εξωτερικής υπηρεσίας αποφάσισε, κατά τη συνεδρίασή της της 18ης Ιανουαρίου 2008, να κρατήσει 18 θέσεις υπαλλήλων από την κατανομή 2008 για την ανάπτυξη του δικτύου το 2008, με προτεραιότητα για την ίδρυση αντιπροσωπειών στο Συμβούλιο της Ευρώπης, στο Ουζμπεκιστάν και για την «αναβάθμιση» των αντιπροσωπειών στη Λιβερία, στο Τόγκο και στην Υεμένη. Το σχέδιο αναδιάταξης που εγκρίθηκε στις 17 Ιουνίου 2008 προβλέπει την κινητοποίηση 16 επιπλέον θέσεων υπαλλήλων για να καταστεί δυνατή η «αναβάθμιση» των αντιπροσωπειών στο Τζιμπουτί, στο Κιργιζιστάν, στο Νεπάλ και στο Τατζικιστάν.

Προτείνεται, λοιπόν, να κατανεμηθούν οι 34 διαθέσιμες θέσεις υπαλλήλων σε (18 από την κατανομή 2008 και 16 θέσεις που θα αναδιατεθούν) και οι αναγκαίες θέσεις συμβασιούχων υπαλλήλων και τοπικών υπαλλήλων σύμφωνα με τις λεπτομέρειες που αναφέρονται στον παρακάτω πίνακα. Η μορφή αυτή για την ίδρυση και την αναβάθμιση των αντιπροσωπειών δεν προδικάζει τη μεταγενέστερη εξέλιξη του προσωπικού, ιδίως των συμβασιούχων υπαλλήλων και των τοπικών υπαλλήλων που θα χρηματοδοτηθούν, ενδεχομένως, σε συνάρτηση με τις πιστώσεις που θα είναι διαθέσιμες στις γραμμές πρώην BA/πιστώσεις ΕΤΑ στο πλαίσιο της εκτέλεσης της βοήθειας.

Γενικά, οι δαπάνες που συνδέονται με τις διάφορες ενέργειες που αναφέρονται στο ανωτέρω σημείο 2, οι οποίες στην πράξη θα υλοποιηθούν κατά το μεγαλύτερο μέρος τους το 2009, θα καλυφθούν από την αναδιάταξη των υφιστάμενων ανθρώπινων πόρων και μέσω της κατανομής των υφιστάμενων το 2008 δημοσιονομικών πόρων/που ήδη προβλέπονται για το 2009, βάσει διαδικασίας εξορθολογισμού των διαθέσιμων πόρων, με στόχο την κάλυψη των νέων δαπανών λειτουργίας, υποδομής του προσωπικού και άλλων εξόδων.

Ανθρώπινοι πόροι που προβλέπονται για την ίδρυση ή την «αναβάθμιση» |

Αντιπροσωπείες | Τίτλος 5 | Πρώην γραμμές BA/πιστώσεις ΕΤΑ |

AD | AST | AC | AL | AC | AL |

Συμβούλιο της Ευρώπης | 1 | 1 |

Ουζμπεκιστάν | 3 | 2 | 1 | 3 | 1 | 1 |

Τζιμπουτί («αναβάθμιση») | 2 | 2 | 2 | 2 |

Κιργιζιστάν («αναβάθμιση») | 2 | 2 | 2 | 2 |

Λιβερία («αναβάθμιση») | 2 | 2 | 2 | 2 |

Νεπάλ («αναβάθμιση») | 2 | 2 | 2 | 2 |

Τατζικιστάν («αναβάθμιση») | 2 | 2 | 2 | 2 |

Τόγκο («αναβάθμιση») | 2 | 2 | 2 | 2 |

Υεμένη («αναβάθμιση») | 2 | 2 | 2 | 2 |

Σύνολο | 18 | 16 | 2 | 3 | 15 | 15 |

Οι δημοσιονομικοί πόροι που θα διατεθούν παρουσιάζονται στον παρακάτω πίνακα, βάσει μιας διάκρισης μεταξύ, αφενός, των εξόδων ίδρυσης (μη περιοδικά έξοδα που απορρέουν άμεσα από την προγραμματιζόμενη ίδρυση ή μετατροπή αντιπροσωπειών) και, αφετέρου, των ετήσιων εξόδων (περιοδικά έξοδα που συνδέονται με τη λειτουργία των νέων αντιπροσωπειών ή των αντιπροσωπειών που μετατρέπονται ανάλογα με τη νέα τους μορφή).

Δημοσιονομικοί πόροι που προβλέπονται για την ίδρυση |

Αντιπροσωπεία | Έξοδα ίδρυσης | Ετήσια έξοδα |

Συμβούλιο της Ευρώπης | 309.990€ | 629.810 € |

Ουζμπεκιστάν | 667.245€ | 2.033.870€ |

Τζιμπουτί («αναβάθμιση») | 595.160€ | 1.600.910€ |

Κιργιζιστάν («αναβάθμιση») | 595.160€ | 1.600.910€ |

Λιβερία («αναβάθμιση») | 558.660€ | 1.597.310€ |

Νεπάλ («αναβάθμιση») | 595.160€ | 1.600.910€ |

Τατζικιστάν («αναβάθμιση») | 595.160€ | 1.600.910€ |

Τόγκο («αναβάθμιση») | 558.660€ | 1.597.310€ |

Υεμένη («αναβάθμιση») | 558.660€ | 1.597.310€ |

Σύνολο | 5.033.855 € | 13.859.250 € |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ – ΑΝΑΠΤΥΞΗ ΚΑΙ ΕΔΡΑΙΩΣΗ ΤΟΥ ΕΞΩΤΕΡΙΚΟΥ ΔΙΚΤΥΟΥ: ΕΦΑΡΜΟΓΗ ΤΩΝ ΜΕΤΡΩΝ ΠΟΥ ΠΡΟΒΛΕΠΟΝΤΑΙ ΓΙΑ ΤΟ 2008

2. ΠΛΑΙΣΙΟ ΔΒΔ/ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

ΕΞΩΤΕΡΙΚΕΣ ΣΧΕΣΕΙΣ – Εξωτερική Υπηρεσία

3. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές Β.Α)) συμπεριλαμβανομένων των ονομασιών τους:

XX.010102 : Δαπάνες σχετικές με το εν ενεργεία προσωπικό των αντιπροσωπειών της Επιτροπής.

XX.010202 : Εξωτερικό προσωπικό των αντιπροσωπειών της Επιτροπής

XX.010212 : Άλλες δαπάνες διαχείρισης των αντιπροσωπειών της Επιτροπής

XX.010302 : Κτίρια και συναφείς δαπάνες των αντιπροσωπειών της Επιτροπής

19.010401 : Μέσο χρηματοδότησης της συνεργασίας για την ανάπτυξη και της οικονομικής συνεργασίας (ΜΣΑΟΣ) –Δαπάνες για τη διοικητική διαχείριση

21.010410 : Ευρωπαϊκό Ταμείο Ανάπτυξης – Δαπάνες για τη διοικητική διαχείριση.

3.2. Διάρκεια της δράσης και της δημοσιονομικής επίπτωσης:

Η επέκταση που προβλέπεται στην παρούσα ανακοίνωση θα αρχίσει κατά τη διάρκεια του οικονομικού έτους 2008. Δεδομένου ότι πρόκειται για την ίδρυση και την «αναβάθμιση» αντιπροσωπειών που θα συνεχίσουν να λειτουργούν καθώς και για τη δημιουργία νέων τόπων διορισμού, δεν υπάρχει προβλεπόμενη προθεσμία για τη δράση.

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συνεισφορά ΕΖΕΣ | Συμμετοχή υποψηφίων χωρών | Τομέας δημοσιονομικών προοπτικών |

XX.010102 | ΜΥΔ | ΜΔΠ | ΝΑΙ | ΟΧΙ | ΟΧΙ | Αριθ. 5 |

XX.010202 | ΜΥΔ | ΜΔΠ | ΝΑΙ | ΟΧΙ | ΟΧΙ | Αριθ. 5 |

XX.010212 | ΜΥΔ | ΜΔΠ | ΝΑΙ | ΟΧΙ | ΟΧΙ | Αριθ. 5 |

XX.010302 | ΜΥΔ | ΜΔΠ | ΝΑΙ | ΟΧΙ | ΟΧΙ | Αριθ. 5 |

19.010401 | ΜΥΔ | ΜΔΠ | ΝΑΙ | ΟΧΙ | ΟΧΙ | Αριθ. 4 |

21.010410 | ΜΥΔ | ΜΔΠ | ΝΑΙ | ΟΧΙ | ΟΧΙ | Αριθ. 4 |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ. ευρώ (με 3 δεκαδικά ψηφία)

Είδος δαπάνης | Τμήμα αριθ. | 2009 | 2010 | 2011 | 2012 | 2013 και επόμενα | Σύνολο |

Επιχειρησιακές δαπάνες [2] |

Πιστώσεις ανάληψης υποχρεώσεων (ΠΑΥ) | 8.1. | α |

Πιστώσεις πληρωμών (ΠΠ) | β |

Διοικητικές δαπάνες περιλαμβανόμενες στο ποσό αναφοράς [3] |

Τεχνική και διοικητική βοήθεια –ΤΔΒΑ (ΜΔΠ) |

8.2.4. | γ | 5,686 | 4,084 | 4,084 | 4,084 | 4,084 | 22,022 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α + γ | 5,686 | 4,084 | 4,084 | 4,084 | 4,084 | 22,022 |

Πιστώσεις πληρωμών | β + γ | 5,686 | 4,084 | 4,084 | 4,084 | 4,084 | 22,022 |

Διοικητικές δαπάνες μη περιλαμβανόμενες στο ποσό αναφοράς[4] |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | 7,242 | 5,938 | 5,938 | 5,938 | 5,938 | 30,994 |

Διοικητικές δαπάνες, εκτός ανθρώπινων πόρων και συναφών δαπανών μη περιλαμβανόμενες στο ποσό αναφοράς (ΜΔΠ) | 8.2.6. | ε | 5,965 | 3,838 | 3,838 | 3,838 | 3,838 | 21,317 |

Συνολικές ενδεικτικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α + γ + δ + ε | 18,893 | 13,860 | 13,860 | 13,860 | 13,860 | 74,333 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β + γ + δ + ε | 18,893 | 13,860 | 13,860 | 13,860 | 13,860 | 74,333 |

4.1.2. Συμβατότητα με το δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της διοργανικής συμφωνίας[5] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομική επίπτωση στα έσοδα

( Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη: Άνευ αντικειμένου

4.2. Ανθρώπινοι πόροι σε ΙΠΑ - ισοδύναμο πλήρους απασχόλησης (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλ. λεπτομέρειες στο σημείο 8.2.1.

Ετήσιες ανάγκες | 2009 | 2010 | 2011 | 2012 | 2013 Και επόμενα |

Σύνολο ανθρώπινων πόρων | 69 | 69 | 69 | 69 | 69 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Το 2008, οι ενέργειες αυτές αφορούν την ίδρυση δύο νέων αντιπροσωπειών, στο Ουζμπεκιστάν και στο Συμβούλιο της Ευρώπης, στο Στρασβούργο και τη μετατροπή των περιφερειακών αντιπροσωπειών στο Τζιμπουτί, στο Κιργιζιστάν, στη Λιβερία, στο Νεπάλ, στο Τατζικιστάν, στο Τόγκο και στην Υεμένη σε κανονικές αντιπροσωπείες.

Οι συμπληρωματικές δαπάνες θα χρηματοδοτηθούν από υφιστάμενες πιστώσεις και από αυτές που προβλέπονται για το 2009 βάσει της προτεραιότητας που θα αποδοθεί στις διάφορες ενέργειες.

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα, και δυνατή συνέργια

Λαμβανομένων υπόψη των πρόσφατων διεθνών εξελίξεων και για να ενισχυθούν οι οικονομικές και πολιτικές σχέσεις με τις εν λόγω χώρες ή οργανώσεις, θεωρείται αναγκαίο να αναπτυχθεί το δίκτυο της Εξωτερικής Υπηρεσίας με την ίδρυση αντιπροσωπειών στο Ουζμπεκιστάν και στο Συμβούλιο της Ευρώπης ή με την «αναβάθμιση» των υφιστάμενων περιφερειακών αντιπροσωπειών στο Τζιμπουτί, στο Κιργιζιστάν, στη Λιβερία, στο Νεπάλ, στο Τατζικιστάν, στο Τόγκο και στην Υεμένη.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείριση βάσει δραστηριοτήτων)

Οι ενέργειες αυτές θα επιτρέψουν στην Επιτροπή να διαχειριστεί καλύτερα το σύνολο των δραστηριοτήτων της στις σχετικές χώρες.

5.4. Μέθοδος υλοποίησης (ενδεικτική)

( Κεντρική διαχείριση

( άμεσα από την Επιτροπή

( έμμεσα με ανάθεση σε:

( εκτελεστικούς οργανισμούς,

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού,

( εθνικούς δημόσιους οργανισμούς/οργανισμούς με αποστολή δημόσιας υπηρεσίας.

( Επιμερισμένη ή αποκεντρωμένη διαχείριση

( με τα κράτη μέλη

( με τις τρίτες χώρες

( Από κοινού διαχείριση με διεθνείς οργανισμούς (να διευκρινιστεί)

Παρατηρήσεις:

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Οι δαπάνες που εκτελούνται τοπικά, στην αντιπροσωπεία, θα ακολουθούν τα δημοσιονομικά κυκλώματα που καθιερώνονται από τους επιτόπου δευτερεύοντες διατάκτες (τους επικεφαλής των αντιπροσωπειών) και θα υπόκεινται σε εκ των υστέρων ελέγχους που διενεργούνται από τις υπηρεσίες της έδρας. Εξάλλου, οι εν λόγω αντιπροσωπείες θα αποτελούν μέρος του «δικτύου» των αντιπροσωπειών της Επιτροπής και θα υφίστανται ελέγχους στο πλαίσιο των επισκέψεων της επιθεώρησης των αντιπροσωπειών καθώς και της Υπηρεσίας Εσωτερικού Ελέγχου της Εξωτερικής Υπηρεσίας.

6.2. Αξιολόγηση

6.2.1. Εκ των προτέρων αξιολόγηση

Η ίδρυση νέων αντιπροσωπειών αποφασίζεται βάσει των αναγκών που προκύπτουν από την εξέλιξη των οικονομικών και πολιτικών σχέσεων της Επιτροπής με τις εν λόγω χώρες, σε στενή συνεργασία με όλες τις σχετικές υπηρεσίες και άλλες Γενικές Διευθύνσεις.

6.2.2. Μέτρα που λήφθηκαν μετά από ενδιάμεση/εκ των υστέρων αξιολόγηση (διδάγματα από ανάλογες εμπειρίες στο παρελθόν)

Άνευ αντικειμένου

6.2.3. Όροι και συχνότητα των μελλοντικών αξιολογήσεων

Το δίκτυο των αντιπροσωπειών πρέπει να επαναξιολογείται περιοδικά ως προς τις πολιτικές προτεραιότητες και τη βέλτιστη χρήση των υφιστάμενων πόρων. Ο εξορθολογισμός ή η επέκταση του εν λόγω δικτύου θα αποφασίζεται σε συνάρτηση με την εξέλιξη των οικονομικών και πολιτικών σχέσεων με τις σχετικές χώρες καθώς και με τους διαθέσιμους πόρους.

7. Μέτρα για την καταπολέμηση της απάτης

Προβλέπεται διαχωρισμός των καθηκόντων με τη χρησιμοποίηση των δημοσιονομικών κυκλωμάτων που προβλέπονται από την κοινοτική κανονιστική ρύθμιση, και επιπλέον εκ των υστέρων τακτικός έλεγχος που θα διενεργείται από τις υπηρεσίες της έδρας.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Άνευ αντικειμένου

8.2. Διοικητικές δαπάνες

8.2.1. Αριθμός και είδος ανθρώπινων πόρων

Κατηγορίες θέσεων απασχόλησης | Προσωπικό που θα διατεθεί για τη διαχείριση της δράσης από διαθέσιμους και/ή συμπληρωματικούς ανθρώπινους πόρους (αριθμός θέσεων/ΙΠΑ) |

2009 | 2010 | 2011 | 2012 | 2013 και επόμενα |

Μόνιμοι ή έκτακτοι υπάλληλοι[6] (XX 01 01 02 01) | Α*/ΑΔ | 18 | 18 | 18 | 18 | 18 |

Β*, Γ*/ΑST | 16 | 16 | 16 | 16 | 16 |

Προσωπικό[7] που χρηματοδοτείται από το άρθρο XX 01 02 02 01 | 5 | 5 | 5 | 5 | 5 |

Λοιπό προσωπικό[8] που χρηματοδοτείται από το άρθρο 19.010401 21.010410 (ΕΤΑ) | 19 11 | 19 11 | 19 11 | 19 11 | 19 11 |

ΣΥΝΟΛΟ | 69 | 69 | 69 | 69 | 69 |

8.2.2. Περιγραφή των καθηκόντων που απορρέουν από τη δράση

Πρόκειται για τη διαχείριση και την αντιπροσώπευση των πολιτικών της Κοινότητας στις εν λόγω χώρες ή στους προβλεπόμενους οργανισμούς.

8.2.3. Πηγές ανθρώπινων πόρων (Κανονισμός Υπηρεσιακής Κατάστασης)

Οι ανάγκες σε ανθρώπινους και διοικητικούς πόρους θα καλυφθούν στο εσωτερικό των κονδυλίων που διατίθενται στη διαχειρίστρια ΓΔ στο πλαίσιο της ετήσιας διαδικασίας κατανομής κονδυλίων, υπό το φως των υφιστάμενων δημοσιονομικών περιορισμών.

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσια Στρατηγική Πολιτική/Προσχέδιο Προϋπολογισμού) για το έτος ν (πρόκειται για 18 θέσεις μονίμων υπαλλήλων)

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη) – πρόκειται για το υπόλοιπο των αναγκαίων θέσεων

( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

Οι ανάγκες σε ανθρώπινους και διοικητικούς πόρους θα καλυφθούν από τα κονδύλια που χορηγούνται στη ΓΔ διαχείρισης του προγράμματος στο πλαίσιο της διαδικασίας ετήσιας κατανομής λαμβανομένων υπόψη των υφιστάμενων δημοσιονομικών περιορισμών.

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

εκατ. ευρώ (με 3 δεκαδικά ψηφία)

Γραμμή προϋπολογισμού (αριθμός και ονομασία) | 2009 | 2010 | 2011 | 2012 | 2013 και επόμενα | TOTAL |

1. Τεχνική και διοικητική βοήθεια (περιλαμβανομένων των σχετικών δαπανών προσωπικού) |

Εκτελεστικοί οργανισμοί [9] |

Άλλη τεχνική ή διοικητική βοήθεια |

- intra muros 19.010401 | 3,504 | 2,506 | 2,506 | 2,506 | 2,506 | 13,528 |

21.010410 (ΕΤΑ) | 2,182 | 1,578 | 1,578 | 1,578 | 1,578 | 8,494 |

- extra muros |

Σύνολο τεχνικής και διοικητικής βοήθειας | 5,686 | 4,084 | 4,084 | 4,084 | 4,084 | 22,022 |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (με 3 δεκαδικά ψηφία)

Κατηγορία ανθρώπινων πόρων | 2009 | 2010 | 2011 | 2012 | 2013 και επόμενα | ΣΥΝΟΛΟ |

Μόνιμοι και έκτακτοι υπάλληλοι (XX 01 01) | 6,929 | 5,695 | 5,695 | 5,695 | 5,695 | 29,709 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, αποσπασμένοι εθνικοί υπάλληλοι, συμβασιούχοι κ.λπ.) (να αναφερθεί η γραμμή του προϋπολογισμού) | 0,313 | 0,243 | 0,243 | 0,243 | 0,243 | 1,285 |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 7,242 | 5,938 | 5,938 | 5,938 | 5,938 | 30,994 |

Υπολογισμός – Μόνιμοι και έκτακτοι υπάλληλοι |

Βλέπε λεπτομερές παράρτημα |

Υπολογισμός – Προσωπικό που χρηματοδοτείται από το άρθρο XX 01 02 |

Βλέπε λεπτομερές παράρτημα |

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (με 3 δεκαδικά ψηφία) |

2009 | 2010 | 2011 | 2012 | 2013 και επόμεκνα | ΣΥΝΟΛΟ |

XX XX 01 02 12 01 – Αποστολές | 0,302 | 0,302 | 0,302 | 0,302 | 0,302 | 1,510 |

XX |

XX |

XX |

2. Σύνολο άλλων δαπανών διαχείρισης (XX 01 02 12) | 0,302 | 0,302 | 0,302 | 0,302 | 0,302 | 1,510 |

3. Άλλες δαπάνες διοικητικής φύσης XX 01 03 02 01 Απόκτηση, μίσθωση και συναφείς δαπάνες XX 01 03 02 02 Εξοπλισμός, έπιπλα, προμήθειες και υπηρεσίες | 2,814 2,849 | 2,521 1,015 | 2,521 1,015 | 2,521 1,015 | 2,521 1,015 | 12,898 6,909 |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 5,965 | 3,838 | 3,838 | 3,838 | 3,838 | 21,317 |

Υπολογισμός – Άλλες διοικητικές δαπάνες που δεν περιλαμβάνονται στο ποσό αναφοράς |

[…] |

8.3 Γενικές παρατηρήσεις

Σε κάθε περίπτωση, η υλοποίηση των προαναφερόμενων δράσεων από πόρους που θα γίνουν διαθέσιμοι το 2009 δεν θα οδηγήσει τα επόμενα έτη σε συνολική αύξηση των τακτικών δαπανών της εξωτερικής υπηρεσίας.

[1] COM(2007) 206 τελικό.

[2] Δαπάνες εκτός κεφαλαίου xx 01 του σχετικού τίτλου xx.

[3] Δαπάνες του άρθρου xx 01 04 του τίτλου xx.

[4] Δαπάνες κεφαλαίου xx 01, εκτός των δαπανών των άρθρων xx 01 04 και xx 01 05.

[5] Βλ. σημεία 19 και 24 της διοργανικής συμφωνίας.

[6] Των οποίων το κόστος ΔΕΝ καλύπτεται από το ποσό αναφοράς.

[7] Των οποίων το κόστος ΔΕΝ καλύπτεται από το ποσό αναφοράς.

[8] Του οποίου το κόστος περιλαμβάνεται στο ποσό αναφοράς.

[9] Να γίνει παραπομπή στο νομοθετικό δημοσιονομικό δελτίο που αφορά ειδικά τον(τους) εν λόγω εκτελεστικό(-ούς) οργανισμό(-ούς).